ALKALMAZOTT MUZEOLÓGIA SZAKIRÁNYÚ TOVÁBBKÉPZÉSI SZAK

|  |  |
| --- | --- |
| Képzési terület, képzési ág: | bölcsészettudományi |
| Képzési forma (tagozat): | levelező |
| A szakért felelős kar: | Bölcsészettudományi Kar |
| Képzési idő: | 2 félév |
| Az oklevélhez szükséges kreditek száma: | 60 |
| Az összes kontakt óra száma | 300 |
| Szakmai gyakorlat ideje, kreditje, jellege: | Szakmai múzeumi gyakorlat: 3 kurzus, 12 kredit a szentendrei Szabadtéri Néprajzi Múzeum szervezésében. |
| A szakért felelős oktató: | Dr. Kavecsánszki Máté  |
| Felvételi követelmény: | Bármely képzési területen legalább alapképzési szakon (korábban főiskolai szintű képzésben) szerzett oklevél. |
| Bemeneti feltétel: | egyetemi vagy főiskolai diploma |
| Oklevélben szereplő szakképzettség megnevezése: | múzeumi szakreferens |
| A szak képzési formái és a képzési idő: | egyetemi szintű szakirányú továbbképzés, 2 félév |
|  |  |

1. **Képzési cél:** Az elméleti alapok mellett széleskörű gyakorlati múzeumi ismeretek megszerzése a gyűjteményezés, a kiállítás-rendezés, az interpretáció területén. Átfogó múzeumi kép kialakítása, a múzeumi munka módszertanának elsajátítása.
2. **A képzés formája: részidejű** képzés, levelező tagozat
3. **A képzés módszerei:** gyakorlatközpontú képzés a szentendrei Szabadtéri Néprajzi Múzeum oktatási központjában, illetve egyéb létesítményeiben.
4. **A szakirányú továbbképzés besorolása**

**4.1. Képzési terület szerinti besorolás:** bölcsészettudomány

**4.2. A végzettségi szint besorolása:**

 **4.2.1.** ISCED 1997 szerint: 5A

 **4.2.2.** ISCED 2011 szerint: 6

 **4.2.3.** Az európai keretrendszer szerint: 6

 **4.2.4.** A magyar képesítési keretrendszer szerint: 6

**4.3. A szakképzettség képzési területek egységes osztályozási rendszere szerinti tanulmányi területi besorolása:**

 **3.3.1.** ISCED 1997 szerint: 220

 **3.3.2.** ISCED-F 2013 szerint: 0210

1. **A felvétel feltétele(i):** Bármely képzési területen legalább alapképzési szakon (korábban főiskolai szintű képzésben) szerzett oklevél.
2. **A képzési idő félévekben meghatározva**: 2 félév
3. **A szakképzettség megszerzéséhez összegyűjtendő kreditek száma:** 60 kredit
4. **A képzés célja és a szakmai kompetenciák (tudás, képesség, attitűd, autonómia és felelősség):**

**8.1. A képzés célcsoportja:** A képzés célcsoportját azok a szakemberek és (alapszakon) frissen végzett diplomások adják, akiknek középtávú céljuk közgyűjteményben dolgozni, múzeumi munkát végezni. Képzésünk a mai múzeumi szaktudományi területek mindegyikére kitekintést ad, így a tejes muzeológiai spektrumot lefedi. A szak olyan szakembereket kíván képezni, akik képesek a muzeológia,
a gyűjteményezés, a kiállítások, kurátori munka, múzeumi ismeretátadás területén komplex – többek között történeti, társadalmi, kulturális és filozófiai – összefüggések feltárására és
elemzésére, és ezek hangsúlyozottan gyakorlati, alkalmazott megvalósítására.

**8.2. Szakmai kompetenciák:**

**8.2.1. Tudás:**

* A néprajz alapképzési szak áttekintő szintjén ismeri a néprajztudomány és a kulturális antropológia főbb kutatási területeit és módszereit.
* Alapvető ismeretekkel rendelkezik az európai és az Európán kívüli kultúrákról, érti azok történeti összefüggéseit.
* Ismeri az empirikus társadalomvizsgálat módszertanát.
* Elmélyült ismeretekkel rendelkezik a múzeumi reprezentáció elméleti és gyakorlati kérdéseiről.
* Szakterületén szerzett tudását a jelenkori társadalmi változások megértésére és múzeumi reprezentálására is felhasználja.
* Érti és átlátja a néprajztudomány és a muzeológia, valamint ezek határtudományainak kutatási kérdéseit, elemzési és értelmezési módszereit illetően.
* Alaposan és átfogóan ismeri a tágan értelmezett kultúratudományok és a muzeológiát jellemző írásbeli és szóbeli, tudományos, közéleti és népszerűsítő műfajokat.
* Ismeri a kulturális javak megőrzésének és közönség elé tárásának formáit, a múzeumi szakmai funkciók teljességét és ellátásuk módszertani fogásait, mindezek törvényi és etikai kereteit.
* Ismeri és alkalmazza az elsődleges forrásul szolgáló tárgyi kultúra anyagának feltárására, begyűjtésére, nyilvántartásba vételére, megőrzésére, tudományos feldolgozására, értékelésére, hozzáférhetővé tételére vonatkozó szakmai elvárásokat, és eljárásokat.
* Ismeri és alkalmazza a múzeumi gyűjtemények feldolgozására, értelmezésére vonatkozó hazai és nemzetközi módszereket.
* Ismeri és alkalmazza a különböző digitális múzeumi nyilvántartási rendszereket.
* Ismeri és alkalmazza a különböző kurátori módszereket.

**8.2.2. Képességek:**

* Képes kulturális jelenségek kritikai elemzésére és értelmezésére.
* Képes kulturális összefüggések történeti és jelenközpontú láttatására, múzeumi környezetben történő bemutatására.
* Képes múltbeli és jelenkori társadalmi problémák felismerésére és múzeumi környezetben történő interpretálására.
* Rendszerező képességgel rendelkezik a gyűjtemények feldolgozásában.
* Képes a különböző platformokról származó információk kritikus elemzésére.
* Kommunikációs képességei lehetővé teszik szakmája képviseletét a múzeum közönsége előtt.
* Képes a különböző szakmai besorolású muzeális intézmények tevékenységégének számos területén önálló feladatvégzésre.
* Képes a termes és a szabadtéri kiállítások rendezési módszereinek alkalmazására.
* Képes alkalmazni a múzeumi műtárgyak gyűjteményezési és nyilvántartásba vételi módszereit.

**8.2.3. Attitűd:**

* Tudatosan és kritikusan képviseli a magyar és az európai értékeket.
* Folyamatosan tanulmányozza az európai és a magyar kultúra különböző szegmenseit, elmélyed ezek múzeumi környezetben történő bemutatásának lehetőségeiben.
* Hivatása iránt motivált és elkötelezett, törekszik szakmai ismeretei továbbfejlesztésére, újabb szakképesítések megszerzésére.
* Törekszik szakmai nyelvtudásának fejlesztésére, elmélyítésére.
* Kreatív képességeit és esztétikai érzékét folyamatosan fejleszti.
* Tudatosan képviseli a részvételi muzeológia alapelveit, képes az érintett közösségek bevonására.

**8.2.4. Autonómia és felelősség:**

* Tudatosan reflektál saját történeti és kulturális beágyazottságára.
* Megszerzett néprajzi és muzeológiai tudását felhasználva képviseli szakmai és szellemi identitását.
* Etikai és szakmai felelősséget vállal saját és az általa esetleg vezetett csoport szellemi termékeiért.
* Felelősen képviseli azon módszereket, amelyekkel a néprajzi muzeológia szakterületén dolgozik.
* Képviseli és alkalmazza az ICOM és a vonatkozó hazai etikai normákat a múzeumi munka során.
1. **A szakirányú továbbképzés szakmai jellemzői, a szakképzettséghez vezető szakterületek és azok kreditaránya, amelyből a szak felépül:**

**9.1. Alapozó képzés ismeretkör/ismeretek: 15 kredit**

Az ismeretkör kurzusai a muzeológia területén hasznosítható legújabb muzeológiai, néprajzi és antropológiai elméleteket, valamint módszereket mutatják be.

**9.2. Szakmai törzsanyag ismeretkör/ismeretek: 12 kredit**

A szakmai törzsanyag kurzusai a múzeumi struktúra áttekintésére, a köz- és magángyűjtemények jogi környezetének megismertetésére, a gyűjteménykezelés- és szervezés, valamint intézményi menedzsment alapismeretinek elsajátíttatására és múzeumi kommunikációs ismeretek átadására törekszenek.

**9.3. Alkalmazott muzeológia elmélete és gyakorlata ismeretkör/ismeretek: 16 kredit**

Az ismeretkör kurzusai az intézményi működés elméleti és gyakorlati sajátosságait járják körül, bemutatva a múzeum működtetésének gazdasági hátterét, tudományszervezői és közgyűjteményi feladatait, valamint a közönség és múzeum kapcsolatának elvi és gyakorlati szempontjait.

**9.4. Szakmai múzeumi gyakorlat ismeretkör/ismeretek: 12 kredit**

A szakirányú továbbképzésben részt vevő hallgatók országos múzeumokban teljesítenek gyakorlatot a múzeumi szakemberek segítségével és irányításával.

1. **A szakdolgozat kreditértéke**: 5 kredit
	1. **A szakdolgozat:** A hallgatók a két félév során szerzett tapasztalataik alapján szakdolgozatnak minősülő záróprojektet készítenek, amely valós vagy fiktív muzeológiai problémák bemutatását, problémaorientált kiállítások, illetve múzeumi programok megszervezésének vagy kutatási programok kivitelezésének tervét tartalmazza. A projektet a hallgatók a záróvizsga-bizottság előtt mutatják be.
	2. **Záróvizsga:** A záróprojekt védése. A záróvizsgára bocsátás feltétele: A kurzusok látogatása; a záróprojekt elkészítése. A záróvizsga részei: A projekt bemutatása; helytállás a szakmai vitában.

**Tantervi háló**

|  |  |  |  |  |  |  |  |
| --- | --- | --- | --- | --- | --- | --- | --- |
| **KÓD** | **TANTÁRGY** | **TANTÁRGY-FELELŐS** | **ÓRA-SZÁM** | **KRE-DIT** | **TELJESÍTÉS** | **FÉL-ÉV** | **ELŐFELT.** |
|  | **Alapozó képzés (15 kredit)** |  |
|  | (1.) Új utak és irányok a néprajztudományban | Bartha Elek | 2 | 3 | koll | 1. | - |
|  | (2.) A népművészeti tárgy értelmezésének új útjai | Keményfi Róbert | 2 | 3 | koll | 1. | - |
|  | (3.) Múzeum és antropológia | Kavecsánszki Máté | 2 | 3 | koll | 1. | - |
|  | (4.) Történeti muzeológia – a múzeum mint emlékezeti tér | Csíki Tamás – Kavecsánszki Máté | 2 | 3 | koll | 1. | - |
|  | (5.) Új muzeológia | Sári Zsolt | 2 | 3 | koll | 1. | - |
|  | **Szakmai törzsanyag (12 kredit)** |  |
|  | (6.) Múzeumi struktúra és hálózatépítés | Cseri Miklós | 2 | 3 | koll | 1. | - |
|  | (7.) A köz- és magángyűjtemények jogi környezete | Németh Szandra - Sári Zsolt | 2 | 3 | koll | 1. | - |
|  | (8.) Gyűjteményezés, gyűjtemény menedzsment, digitalizálás | Németh Szandra | 2 | 3 | koll | 1. | - |
|  | (9.) Múzeumi kommunikáció és imázsépítés | Horváth Anita  | 2 | 3 | koll | 1. | - |
|  | **Alkalmazott muzeológia elmélete és gyakorlata (16 kredit)** |  |
|  | (10.) Múzeum menedzsment, vezetéselmélet, intézményvezetési ismeretek | Cseri Miklós | 2 | 3 | koll | 2. | - |
|  | (11.) Múzeumi marketing és üzleti szemlélet a múzeumokban | Horváth Anita Aranyos Sándor | 2 | 3 | koll | 2. | - |
|  | (12.) Múzeum és közönség – közönségfogadás, programok, önkéntesség, múzeumi közösségek | Faár Tamara | 2 | 3 | koll | 2. | - |
|  | (13.) Múzeum és oktatás – élménypedagógia és élethosszig tartó tanulás,esélyegyenlőség, integráció a múzeumokban | Szigethy Zsófia | 2 | 3 | koll | 2. | - |
|  | (14.) Kurátori munka: kiállítástípusok, múzeumi kiállítások létrehozása, kiállítási stratégia, interpretáció | Sári Zsolt | 2 | 2 | gyj | 2. | - |
|  | (15.) Műtárgy- és épületvédelem, prevenció, biztonság a múzeumban | Gombás Ágnes – Hugyecsek BalázsÉpítészet: Buzás Miklós | 2 | 2 | gyj | 2. | - |
|  | **Szakmai múzeumi gyakorlat (12 kredit)** |  |
|  | (16.) Múzeumi programok a gyakorlatban | Faár Tamara | 2 | 4 | gyj | 1. | - |
|  | (17.) Szakági ismeretek gyakorlata 1. | Sári Zsolt  | 2 | 4 | gyj | 1. | - |
|  | (18.) Szakági ismeretek gyakorlata 2. | Batári Zsuzsa  | 2 | 4 | gyj | 2. | - |
|  | **Záró projekt (5 kredit)** |  |
|  | Szakdolgozat | Keményfi Róbert – Cseri Miklós | - | 5 | gyj | 2. | - |
|  | Záróvizsga és szakdolgozat védése | Keményfi Róbert – Cseri Miklós | - | - | szig | 2. | - |